
Tiha  Bȃrgăului,  Str. Principală  Nr. 452, Jud. Bistriţa – Năsăud, Cod427360
Telefon   0263/265654,  Fax   0263/265037
E-mail : primaria_tiha@yahoo.com 
  

ANUNȚ CONCURS PENTRU OCUPAREA POSTULUI
CONTRACTUAL VACANT DE CONSILIER ŞCOLAR

           Primăria comunei Tiha Bârgăului cu sediul în localitatea Tiha Bârgăului, str. Principală, nr. 452 organizează concurs de recrutare pentru ocuparea pe perioadă determinată până la data de 31.12.2029, a unui post contractual de execuție vacant de CONSILIER ȘCOLAR ( COD COR:235903), 1/2 normă-4 ore/zi, 20 ore/săptămână în cadrul proiectului ”Furnizare servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” ,  cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021 – 2027, membru în Echipa Comunitară Integrată (ECI)

   	INFORMAȚII GENERALE PRIVIND POSTUL:
Denumirea postului: Consilier școlar
Cod COR: 235903 consilier școlar
Nivelul postului: execuție, membru în Echipa Comunitară Integrată (ECI)
Durata muncii: pe perioada de implementare a proiectului
Locul de desfășurare al activității: sediul UAT/ Centrul Comunitar Integrat și în comunitate (teren)
Scopul principal al postului: Asigură furnizarea de servicii de consiliere educațională în cadrul echipei comunitare integrate, prin aria educației, pentru reducerea suprapunerilor, armonizarea resurselor și crearea unui proces sustenabil de ieșire din starea de sărăcie și integritate socială și economică.

CONDIȚII GENERALE DE PARTICIPARE       
 	Conform prevederilor art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice cu modificările și completările ulterioare, pentru a ocupa un post vacant candidații trebuie să îndeplinească următoarele condiţii generale de participare la concurs:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
    b) cunoaşte limba română, scris şi vorbit;
    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
    h) nu a comis infracţiunile prevăzute la art.1 alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art.35 alin.(1) lit.h).
    i)îndeplinește și alte condiții generale în funcție de specificul postului

      CONDIŢII SPECIFICE DE PARTICIPARE LA CONCURS:
      Durata muncii: pe perioada determinată 
      Experiență specifică în activitatea cu copii/tineri ≤ 2 ani 
      Constituie avantaj activitatea în proiectul pilot ”Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607; 
       Constituie avantaj domiciliul în UAT pentru care aplică; 
Studii de specialitate: studii superioare absolvite cu diplomă de licență cu specializarea în psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării. 
Disponibilitate pentru deplasări 
Cunoştinţe de operare/programare pe calculator (necesitate şi nivel): Office, Excel,Word, Power Point - utilizator independent 
Abilităţi, calităţi şi aptitudini necesare: 
-competențe de comunicare scrisă şi verbală, de relaționare; 
-moralitate, corectitudine, deschidere și flexibilitate în relațiile interumane; 
-perseverenţă, consecvenţă, abilităţi pentru munca în condiții de stres, în situaţii de     
 urgenţă sau neprevăzute; 
-analiza problemelor specifice mediului şcolar; 
-atenție la detalii; 
-atitudine pozitivă, motivatoare; 
-competențe de integrare TIC în educație. 
 Limbi străine solicitate: nu este cazul 

ATRIBUTIILE POSTULUI: 
· consiliază cu prioritate elevii aflați în risc de abandon școlar și de excluziune socială, în scopul asigurării accesului, participării și creșterii calității rezultatelor școlare ale acestora; 
· realizează evaluarea, depistarea, intervenția timpurie, asistența psihopedagogică și monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de școlarizare, împreună cu alte instituții/persoane abilitate, în cadrul echipelor comunitare integrate; 
· consiliază părinții și sprijină cadrele didactice din unitățile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale; 
· colaborează cu asistentul social și asistentul medical comunitar/ mediatorul sanitar/mediatorul școlar în cadrul echipelor comunitare integrate pentru combaterea sărăciei și excluziunii sociale; 
· asigură servicii de educație parentală; 
· asigură servicii de intervenție în situații de violență școlară, de mediere a conflictelor școlare și de consiliere a preșcolarilor/ elevilor implicați în situații de violență școlară; 
· desfășoară servicii de informare, consiliere și sprijin pentru personalul unităților de învățământ și pentru elevi în scopul prevenirii traficului și consumului de droguri, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, hărțuire; 
· asigură servicii de facilitare a integrării sociale și culturale a preșcolarilor/elevilor în colectivul clasei/grupei și al unității de învățământ. 
· alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială.
 
Alte atribuții (specifice în cadrul proiectului): 
- derularea de activități de identificare a persoanelor vulnerabile, prin diverse mecanisme –screening, sesizări, referire; 
- elaborarea de rapoarte lunare de activitate, după modelul furnizat de UJSS, privind implementarea activității de consiliere școlară în cadrul ECI; 
- participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc; 
- identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local; 
- participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI; 
- participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora; 
- asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei); 
- comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local. 

           BIBLIOGRAFIE pentru concursul organizat în vederea ocupării postului de CONSILIER  ȘCOLAR (Cod COR:235903), 1/2 normă-4 ore/zi, 20 ore/săptămână în cadrul proiectului ”Furnizare servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, membru în Echipa Comunitară Integrată (ECI)
	1) Ciolan L.,"Învăţarea integrată - fundamente pentru un curriculum transdisciplinar", Editura Polirom, Iaşi, 2008, cu tematica: Partea I Fundamentele epistemologice ale abordării integrate ale curriculumului-2. Epistemologia ştiinţelor educaţiei, Partea III-a Fundamentele pedagogice ale abordării integrate a curriculumului-1.Disciplina: repere etimologice, surse și evoluții istorice; 
2) Legea învăţământului preuniversitar nr.198/2023, cu modificările şi completările ulterioare, cu tematica: Cap III Reţeaua şcolară din învăţământul preuniversitar, SECŢIUNEA 1 Organizarea reţelei şcolare, SECŢIUNEA a 7-a Educaţie extraşcolară, Cap V Educaţia incluzivă de calitate pentru toţi beneficiarii primari ai educaţiei,  SECŢIUNEA 1 Prevederi generale;
3) Legea nr.272 din 21 iunie 2004 privind protecția și promovarea drepturilor copilului, cu tematica:Cap I-Dispoziţii generale şi definiţii și Cap II- Drepturile copilului;
4) Legea nr.292/2011 a asistenței sociale, cu modificările și completările        ulterioare, cu tematica: Cap. II Sistemul de beneficii de asistenţă socială, Cap.III Sistemul de servicii sociale, Cap.IV Măsuri integrate de asistenţă socială ; 
5) Ordinul Ministrului Muncii și Justiției Sociale, Ministrului Sănătății și al Ministrului Educației Naționale nr.393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, cu tematica: integral
 6) Ordonanța de Urgență a Guvernului nr.57/2019 privind Codul administrativ, cu modificările și completările ulterioare (Secțiunea a 4-a, Titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice CAP. III - Drepturi și obligații ale personalului contractual din administrația publică, precum și răspunderea acestuia). 





CALENDARUL DE DESFĂŞURARE A CONCURSULUI:

	Nr. Crt.
	    Activitate
	Data
	Ora

	1.
	Data postării/publicării anunțului
	29.10.2026
	

	2.
	Data limită de depunere a dosarelor
	12.11.2026
	15:00

	3.
	Selecția dosarelor
	13.11.2026
	12:00

	4.
	Afișarea selecției dosarelor
	13.11.2026
	13:00

	5.
	Termen limită pentru depunerea contestațiilor privind selecția dosarelor
	16.11.2026
	13:00

	6.
	Afișarea rezultatelor la contestații
	17.11.2026
	13:00

	7.
	Proba scrisă
	20.11.2026
	09:00

	8.
	Afișarea rezultatelor la proba scrisă
	20.11.2026
	13:00

	9.
	Termen limită contestații la proba scrisă
	23.11.2026
	13:00

	10.
	Afișarea rezultatelor la soluționarea contestațiilor la proba scrisă
	23.11.2026
	15:00

	11.
	Interviul
	24.11.2026
	09:00

	12.
	Afișarea rezultatelor la proba de interviu
	24.11.2026
	11:00

	13.
	Termen limită contestații la proba de interviu
	24.11.2026
	13:00

	14.
	Afișarea rezultatelor la soluționarea contestațiilor la proba de interviu
	24.11.2026
	15:00

	15.
	Afișarea rezultatelor finale ale concursului
	24.11.2026
	15:30


 
Documente solicitate candidaților pentru întocmirea dosarului de concurs, conform art. 35 din H.G. nr. 1336/2022:
         a) formularul de înscriere la concurs care contine și declarația de consimțământ privind prelucrarea datelor cu caracter personal;
         b) copia actului de identitate sau orice alt document care atestă identitatea, potrivit legii, după caz (semnată de candidat);
         c) copia certificatului de căsătorie sau a altui document prin care s-a realizat schimbarea de nume, după caz;
         d) copiile documentelor care atestă nivelul studiilor şi ale altor acte care atestă efectuarea unor specializări; 
         e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului:
          f) Curriculum Vitae, model comun european;
          g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul  de concurs cu originalul cazierului judiciar, cel mai târziu până la data primei probe a concursului);
          h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului.  Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
          i) certificatul de integritate comportamentală din care să reiasă că nu s-au comis infracţiuni prevăzute la art.1 alin (2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

       Dosarele de înscriere la concurs se depun personal la sediul Primăriei comunei Tiha Bârgăului, str. Principală, nr. 452, telefon 0263/265654, până la data de 12.11.2026, ora 15:00, persoană de contact Ion-Badiu Maria-Andreea.
       Actele solicitate candidaţilor în vederea înscrierii la concurs se prezintă însoţite de documentele originale, care se certifică pentru conformitate cu originalul de către secretariatul comisiei de concurs  sau în copii legalizate.
Nota: Pentru toata bibliografia se va lua în calcul forma actualizată, la zi, a actelor normative invocate.
       Concursul se organizează la sediul Primăriei comunei Tiha Bârgăului cu sediul în localitatea Tiha Bârgăului, nr. 452 constă în 3 etape succesive: 
      -selecția dosarelor-în termen de două zile lucrătoare de la termenul limită de depunere a dosarelor 
      -proba scrisă, 
      -interviu-în termen de maxim 4 zile lucrătoare de la data susținerii probei scrise 
       Promovarea probei scrise este obligatorie pentru susţinerea interviului.
       Nerespectarea transmiterii documentelor și a termenelor prevăzute mai sus, după caz, conduce la respingerea candidatului.
             

PRIMAR,
Ing. Șut Vasile

